ঘটনার পর থেকে ইনস্টিটিউটের ক্যাম্পাসে পুলিশ মোতায়েন করা হয়েছে। তবে যেখানে এ ঘটনা ঘটেছে সেই সড়কের বিভিন্ন পয়েন্টে পুলিশ টহলে থাকে। চারুকলা ইনস্টিটিউটের পাশে চট্টগ্রাম বিভাগীয় কমিশনার কার্যালয়। গুরুত্বপূর্ণ এ সড়কে এমন ঘটনায় সাধারণ মানুষের মধ্যে নানা প্রশ্ন দেখা দিয়েছে। নগরে অবস্থিত চট্টগ্রাম বিশ্ববিদ্যালয়ের চারুকলা ইনস্টিটিউটের পরিচালক শায়লা শারমিন গতকাল বিকেলে তাঁর কার্যালয়ে কালের কণ্ঠকে বলেন, ‘তিন সপ্তাহ ধরে বৈশাখে মঙ্গল শোভাযাত্রাসহ দিনব্যাপী অনুষ্ঠান উদ্‌যাপনের লক্ষ্যে শিক্ষক-শিক্ষার্থীরা অক্লান্ত পরিশ্রম করে আসছিল। মঙ্গলবার রাত ১২টার দিকে আমরা ক্যাম্পাস থেকে বের হয়ে কাজ করি। ওই সময় আমাদের শিক্ষার্থীদের কয়েকজন কাজ করছিল। কিছুক্ষণ পরই আমি জানতে পারি, ইনস্টিটিউটের সামনের দেয়ালের বৈশাখী আলপনায় পোড়া মবিল দিয়ে লেপ্টে দিয়েছে। খুব খারাপ লাগছে। এ রকম কোনো ঘটনা আগে ঘটেনি। ’